200 ಆಸ್ಟ್ರಾ ಮಾರ್ಕ್‌-1 ಕ್ಷಿಪಣಿ ಉತ್ಪಾದನೆಗೆ ಭಾರತೀಯ ವಾಯುಪಡೆ ಅನುಮತಿ
ನವದೆಹಲಿ,ಆ.5-ಸ್ವದೇಶಿ ಕ್ಷಿಪಣಿ ತಯಾರಿಕಾ ಸಾಮರ್ಥ್ಯಗಳಿಗೆ ಉತ್ತೇಜನ ನೀಡುವ ಸಲುವಾಗಿ, ಭಾರತೀಯ ವಾಯುಪಡೆಯು ಸಾರ್ವಜನಿಕ ವಲಯದ ಭಾರತ್‌ ಡೈನಾಮಿಕ್ಸ್ ಲಿಮಿಟೆಡ್‌ಗೆ 200 ಅಸ್ಟ್ರಾ ಮಾರ್ಕ್‌ 1 ಏರ್‌-ಟು-ಏರ್‌ ಕ್ಷಿಪಣಿಗಳ ಉತ್ಪಾದನೆಗೆ ಅನುಮತಿ ನೀಡಿದೆ.
ಅಸ್ಟ್ರಾ ಮಾರ್ಕ್‌ 1 ಕ್ಷಿಪಣಿಗಳನ್ನು ರಕ್ಷಣಾ ಸಂಶೋಧನೆ ಮತ್ತು ಅಭಿವದ್ಧಿ ಸಂಸ್ಥೆಯು ಬಿಡಿಎಲ್‌ ಅನ್ನು ತನ್ನ ಉತ್ಪಾದನಾ ಏಜೆನ್ಸಿಯಾಗಿ ಅಭಿವದ್ಧಿಪಡಿಸಿದೆ.
ಭಾರತೀಯ ವಾಯುಪಡೆಯ ಉಪ ಮುಖ್ಯಸ್ಥ ಏರ್‌ ಮಾರ್ಷಲ್‌ ಅಶುತೋಷ್‌ ದೀಕ್ಷಿತ್‌ ಅವರು ಇತ್ತೀಚೆಗೆ ಹೈದರಾಬಾದ್‌ಗೆ ಭೇಟಿ ನೀಡಿದ ಸಂದರ್ಭದಲ್ಲಿ ಬಿಡಿಎಲ್‌ಗೆ ಉತ್ಪಾದನಾ ಅನುಮತಿಯನ್ನು ನೀಡಲಾಯಿತು ಎಂದು ಭಾರತೀಯ ವಾಯುಪಡೆಯ ಅಧಿಕಾರಿಗಳು ತಿಳಿಸಿದ್ದಾರೆ.
ಐಎಎಫ್‌ ಉಪ ಮುಖ್ಯಸ್ಥರು ಅಸ್ಟ್ರಾ ಕ್ಷಿಪಣಿಗಳ ಅಭಿವದ್ಧಿ ಏಜೆನ್ಸಿಯಾದ ಡಿಆರ್‌ಡಿಒದ ರಕ್ಷಣಾ ಸಂಶೋಧನೆ ಮತ್ತು ಅಭಿವದ್ಧಿ ಪ್ರಯೋಗಾಲಯಕ್ಕೆ ಭೇಟಿ ನೀಡಿದ್ದರು ಎಂದು ಅವರು ಹೇಳಿದರು.
ರಕ್ಷಣಾ ಸ್ವಾಧೀನ ಮಂಡಳಿಯು 2022-23ರಲ್ಲಿ 2,900 ಕೋಟಿ ವೆಚ್ಚದ ಯೋಜನೆಗೆ ಅನುಮೋದನೆ ನೀಡಿದ್ದು, ಎಲ್ಲಾ ಪರೀಕ್ಷೆಗಳು ಮತ್ತು ಬೆಳವಣಿಗೆಗಳನ್ನು ಪೂರ್ಣಗೊಳಿಸಿದ ನಂತರ ಇದೀಗ ಆ ಆದೇಶಕ್ಕೆ ಉತ್ಪಾದನಾ ಅನುಮತಿ ನೀಡಲಾಗಿದೆ ಎಂದು ರಕ್ಷಣಾ ಮೂಲಗಳು ತಿಳಿಸಿವೆ.
ರಕ್ಷಣಾ ಸಂಶೋಧನೆ ಮತ್ತು ಅಭಿವದ್ಧಿ ಪ್ರಯೋಗಾಲಯ (ಡಿಆರ್‌ಡಿಎಲ್‌) ಈ ಯೋಜನೆಗೆ ನೋಡಲ್‌ ಲ್ಯಾಬ್ ಆಗಿದೆ. ಅಸ್ಟ್ರಾ ಕ್ಷಿಪಣಿಗಳನ್ನು ರಷ್ಯಾದ ಮೂಲದ ಎಸ್‌‍-30 ಮತ್ತು ಉತ್ಪಾದನೆಯ ನಂತರ ಸ್ಥಳೀಯ ಎಲ್‌ಸಿಎ ತೇಜಸ್‌‍ ಯುದ್ಧ ವಿಮಾನಗಳೆರಡರಲ್ಲೂ ಸಂಯೋಜಿಸಲಾಗುತ್ತದೆ.
ಭಾರತೀಯ ವಾಯುಪಡೆಯು ಕ್ಷಿಪಣಿಗಳಿಗಾಗಿ ಸಾಕಷ್ಟು ಸ್ವದೇಶಿ ಯೋಜನೆಗಳಿಗೆ ಸಹಾಯ ಮಾಡುತ್ತಿದೆ ಮತ್ತು ಗಾಳಿಯಿಂದ ನೆಲಕ್ಕೆ ಕ್ಷಿಪಣಿಗಳನ್ನು ಒಳಗೊಂಡಂತೆ ಅಂತಹ ಮೂರರಿಂದ ನಾಲ್ಕು ಕಾರ್ಯಕ್ರಮಗಳು ಮುಕ್ತಾಯದ ಹಂತದಲ್ಲಿವೆ.
ಅಸ್ಟ್ರಾ ಕಾರ್ಯಕ್ರಮವನ್ನು ಡಿಆರ್‌ಡಿಒ ಮತ್ತು ಐಎಎಫ್‌ ಹಂತಹಂತವಾಗಿ ಪ್ರಗತಿ ಮಾಡುತ್ತಿದೆ ಮತ್ತು ಅವರು ಈಗ ಶಸಾ್ತ್ರಸ್ತ್ರ ವ್ಯವಸ್ಥೆಯ ಮಾರ್ಕ್‌ 2 ಅನ್ನು ಸುಮಾರು 130 ಕಿಮೀಗಳಲ್ಲಿ ಪರೀಕ್ಷಿಸಲು ನೋಡುತ್ತಿದ್ದಾರೆ. 300 ಕಿಲೋಮೀಟರ್‌ಗಳ ಸ್ಟ್ರೈಕ್ ಸಾಮರ್ಥ್ಯದೊಂದಿಗೆ ದೀರ್ಘ-ಶ್ರೇಣಿಯ ಅಸ್ಟ್ರಾವನ್ನು ಪರೀಕ್ಷಿಸಲು ಮತ್ತು ಅಭಿವದ್ಧಿಪಡಿಸಲು ಯೋಜನೆಗಳು ನಡೆಯುತ್ತಿವೆ.